Diari Oficial de la Generalitat Valenciana


Sumari del DOGV 9474, del 21-11-2022 (2022/10886)

RESOLUCIÓ de 27 d'octubre de 2022, del conseller d'Hisenda i Model Econòmic, per la qual s'autoritza una fusió en la qual intervé la Caixa d'Estalvis i Mont de Pietat d'Ontinyent.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   9474

Data del DOGV
:   21-11-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/10438


Data del document
:   27-10-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 27 d'octubre de 2022, del conseller d'Hisenda i Model Econòmic, per la qual s'autoritza una fusió en la qual intervé la Caixa d'Estalvis i Mont de Pietat d'Ontinyent. [2022/10655]  
Vista la sol·licitud de la Caixa d'Estalvis i Mont de Pietat d'Ontinyent de data 26 de setembre de 2022 (registre d'entrada GVRTE/2022/3031495), per la qual sol·licita l'autorització per a la fusió per absorció de les societats Futur i Expansió 2010, SLU, i Actius Immobiliaris Caixa Ontinyent, SAU, per part de la Caixa, i tenint en compte els següents:  
  
Antecedents  
1r. La Caixa d'Estalvis i Mont de Pietat d'Ontinyent figura inscrita en el Registre oficial d'entitats del Banc d'Espanya amb el número 2045, i en el Registre de caixes d'estalvis de la Secretaria Autonòmica de Model Econòmic i Finançament amb el número 5.  
  
2n. L'assemblea general de la Caixa d'Estalvis i Mont de Pietat d'Ontinyent va aprovar el 20 de setembre de 2022, amb el quòrum d'assistència i vot requerits legalment, la fusió per absorció per part de la Caixa de les seues societats participades al 100 % Futur i Expansió 2010, SLU, i Actius Immobiliaris Caixa Ontinyent, SAU, segons s'acredita mitjançant un certificat del sotssecretari i secretari d'actes del Consell d'Administració.  
3r. Segons consta en el projecte comú de fusió, les finalitats principals de l'operació proposada són l'estalvi de costos, la simplificació administrativa i l'aprofitament de les sinergies resultants de la integració.  
  
Fonaments de dret  
1r. L'apartat 1 de l'article 13 del text refós de la Llei sobre caixes d'estalvis, aprovat pel Decret legislatiu 1/1997, de 23 de juliol, del Consell, estableix que, adoptat el pertinent acord per l'assemblea general, correspon a la persona titular de la conselleria competent en matèria d'hisenda autoritzar qualsevol fusió en què intervinga una caixa d'estalvis amb domicili social a la Comunitat Valenciana.  
  
2n. L'apartat 2 de l'esmentat article 13 disposa que, en tot cas, per a concedir les autoritzacions enunciades en l'apartat anterior, la caixa implicada haurà d'observar una sèrie de condicions, que es consideren complides en l'operació proposada, fonamentalment perquè les societats absorbides ja són propietat al 100 % de la Caixa.  
Vist tot allò que antecedeix, així com la normativa específica i tota altra legislació d'aplicació general i pertinent, en virtut de les facultats conferides en l'article 13 del text refós de la llei sobre caixes d'estalvis, aprovat pel Decret legislatiu 1/1997, de 23 de juliol, del Consell, resolc:  
  
  
Primer  
Autoritzar la fusió per absorció per part de la Caixa d'Estalvis i Mont de Pietat d'Ontinyent de les societats Futur i Expansió 2010, SLU, i Actius Immobiliaris Caixa Ontinyent, SAU, segons el que va acordar la seua assemblea general en data 20 de setembre de 2022.  
  
Segon  
Notificar la present resolució amb l'advertiment que posa fi a la via administrativa, i que en contra s'hi podrà interposar recurs contenciós administratiu en el termini de dos mesos, comptats des de l'endemà de notificar-se, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que s'estableix en els articles 10.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o recurs potestatiu de reposició davant del mateix òrgan que va dictar l'acte en el termini d'un mes, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que puga interposar-se qualsevol altre recurs dels previstos en la legislació vigent.  
  
Tercer  
Publicar la present resolució en el Diari Oficial de la Generalitat Valenciana.  
  
València, 27 d'octubre de 2022.- El conseller d'Hisenda i Model Econòmic: Arcadi España García.